Grimhøjmoskeen i Aarhus har fra tid til anden givet taletid til den kategori af udenlandske imamer, som regeringen nu vil forhindre i at rejse ind i Danmark. Alligevel støtter moskeens formand Oussama El Saadi regeringens forslag om at begrænse dels de såkaldte 'hadprædikanters' muligheder for at komme til landet, dels ytringer der undergraver dansk lovgivning.

»Vi forstår regeringen, og vi bakker op omkring forslaget. Vi er også en del af det her samfund, og jeg tror ikke, at vores regering vil skabe noget, som gør ondt på danske muslimer. Vi tror på det her land, og vi arbejder meget godt med de danske værdier«, siger Oussama El Saadi.

Han lytter dog også til de forskere og jurister, som advarer mod forslaget.